jkorsvik/nowiki_second_scrape_merged huggingface dataset:
Johan Absalonsen

Johan Hindsgaul Absalonsen (født 16. september 1985) er en dansk tidligere fotballspiller.
Han spiller angriper eller venstre midtbane. Han har spilt i Flemløse, Glamsbjerg og B1913, og fikk sitt gjennombrudd hos Brøndby IF, hvor han var med på å vinne Superligaen og Landspokalturneringen i 2005. Sommeren 2006 gikk han til Odense Boldklub, og fikk tildelt drakt nr. 11. Han scoret i sin debut for OB den 5. november 2006, og i pokalfinalen 2006-07 ble han kåret til pokalfighter for OB, som også vant finalen 2–1. I desember 2008 ble han kåret til den raskeste spilleren i Superligaen. I januar 2011 gikk han til FC København.
Johan Absalonsen fikk sin landslagsdebut den 14. november 2009, da han ble byttet inn i en vennskapskamp mellom Danmark og Sør-Korea. Han spilte også andre omgang i kampen mot USA den 18. november 2009, hvor han også scoret etter ett minutt av andre omgang, og hadde den målgivende passningen til Søren Rieks fem minutter senere.


== Referanser ==


== Eksterne lenker ==
(en) Johan Absalonsen – Transfermarkt 
(en) Johan Absalonsen – national-football-teams.com 
(en) Johan Absalonsen – FootballDatabase.eu 
(en) Johan Absalonsen – Soccerway 
(da) Johan Absalonsen – Dansk Boldspil-Union 
(en) Johan Absalonsen – FBref
Lengsel (roman)

Lengsel er den fjerde boken i serien Sagaen om Isfolket av den norske forfatteren Margit Sandemo. Bokserien ble gitt ut fra 1982 til 1989. Bokserien er en slektssaga som følger slekten Isfolket gjennom århundrene. Boken er utgitt på lydbok av Aller Forlag i 2008.
Ivan Nielsen

Ivan Nielsen (født 9. oktober 1956 i Frederiksberg) er en tidligere dansk fotballspiller og fotballtrener. I løpet av karrieren spilte Nielsen 51 A-landskamper, men scoret ingen mål, samt 7 U21-landskamper. Han var med på landslaget under fotball-EM 1984 i Frankrike, fotball-VM 1986 i Mexico og fotball-EM 1988 i Tyskland. Han hadde rykte på seg for å være en god forsvarsspiller — kanskje den beste danske noensinne — både som markør og ballbryter. I landslagssammenheng ble han mest benyttet som markeringsspiller. Han spiller i dag spiss på oldboyslaget i Dragør Boldklub, og driver sitt eget VVS-firma.


== Titler ==
Nederlandsk Cup:
1980 og 1984, med SC Feyenoord
1988, 1989 og 1990, med PSV Eindhoven
Nederlandsk Eredivisie:
1984, med SC Feyenoord
1987, 1988 og 1989, med PSV Eindhoven
Dansk Superliga: 1993, med FC København
Mesterligaen: 1988, med PSV Eindhoven


== Referanser ==


== Eksterne lenker ==
(en) Ivan Nielsen – FIFA 
(en) Ivan Nielsen – Transfermarkt 
(en) Ivan Nielsen – national-football-teams.com 
(en) Ivan Nielsen – Soccerway 
(da) Ivan Nielsen – Dansk Boldspil-Union 
(en) Ivan Nielsen – FBref
Daniel Jensen

Daniel Monberg Jensen (født 25. juni 1979 i København) er en dansk landslagsspiller i fotball, som for tiden spiller i Lyngby. Han har spilt 51 landskamper for Danmark, og scoret tre mål. Daniel Jensens foretrukne posisjon er den sentrale midtbanen, og etter at Thomas Gravesen ga seg som landslagsspiller, har Jensen vært en av de faste spillerne på Danmarks midtbane.
På Werder Bremen kjempet han seg til en sentral rolle. Tre ganger i sesongen 2006–07 ble han tatt ut på ukens lag i Bundesligaen av det tyske fotballmagasinet Kicker.


== Landslagsmål ==


== Eksterne lenker ==
(en) Daniel Jensen – FIFA 
(en) Daniel Jensen – UEFA 
(en) Daniel Jensen – Transfermarkt 
(en) Daniel Jensen – national-football-teams.com 
(en) Daniel Jensen – WorldFootball.net 
(en) Daniel Jensen – FootballDatabase.eu 
(de) Daniel Jensen – fussballdaten.de 
(en) Daniel Jensen – Soccerway 
(da) Daniel Jensen – Dansk Boldspil-Union 
(en) Daniel Jensen – FBref
Michael Stackpole

Michael Stackpole (født 27. november 1957 i Wisconsin, USA) er en science fiction og fantasy-forfatter som er best kjent for sine bøker om Star Wars og Battletech. Han har en bachelorgrad i historie fra University of Vermont.
Stackpole debuterte som forfatter i 1986 med fantasy-fortellingen Talion: Revenant. Men boken ble imidlertid ikke bli publisert før i 1997 av forlaget Bantam Books. Redaktørene hans mente at en bok på 175 000 ord ble en alt for lang bok for en ukjent forfatter og at historien ikke var spesielt engasjerende eller spennende.


== Referanser ==
Dragan Dilas

Dragan Dilas (født 22. februar 1967 i Beograd, Serbia) er en serbisk politiker og forretningsmann. Han var tidligere ordfører i Beograd for Det demokratiske partiet. 
Đilas var aktiv i opposisjonen som var mot regimet til diktatoren Slobodan Milošević, og han  ledet flere studentprotester i 1991 og 1992. Mellom 1996 og 2000 deltok han aktivt i ulike propaganda-møter som var imot diktaturregimet. Han har tidligere vært minister uten portefølje i ansvaret for den nasjonale investeringsplanen i regjeringen i Serbia mellom 2007 og 2008. Den 15. mai 1989 var han med på å grunnlegge Radio B92 der han senere jobbet som nyhetsredaktør. 
Selv om han har vært politisk aktiv i forskjellige former helt siden han var ungdom kom Đilas offisielt inn i politikken i 2004 da han ble medlem av Det demokratiske partiet. Den 19. august 2008 ble han tatt i ed som den nye ordføreren for Beograd. 
Đilas er også grunnlegger og visepresident for den humanitære organisasjonen Nasa Srbija som jobber for barn som er blitt stående uten den ene eller begge foreldrene på grunn av krigene i det tidligere Jugoslavia.
Boldklubben Frem

Boldklubben Frem er en dansk fotballklubb, som holder til i bydelene Valby og Sydhavnen, i det sørvestlige København. Klubben ble stiftet 17. juli 1886 som Fremskridtsklubbens Cricketklub, en cricket- og fotballklubb. Klubben var en politisk avdeling av venstreforeningen i København. Klubben skiftet 9. desember 1887 navn til Boldklubben Frem og er en av Danmarks eldste idrettsklubber.


== Titler ==

Danske mestre (seks ganger): 1923, 1931, 1933, 1936, 1941 og 1944.
DM Sølv (ni ganger): 1930, 1935, 1937, 1938, 1948, 1958, 1966, 1967 og 1976.
DM Bronze (seks ganger): 1934, 1955, 1957, 1968, 1971 og 1992
Pokalmestre (to ganger): 1956 og 1978. Pokalfinalister (tre ganger): 1969, 1971 og 1981.


== Resultater senere år ==
1993: Degradering til Danmarksserien etter konkurs.
1995: Opprykk til 2. division.
1997: Opprykk til 1. division.
2003: Opprykk til Superligaen.
2004: Nedrykk til 1. division.


== Kjente Frem-spillere ==

Sophus "Krølben" Nielsen
Pauli Jørgensen
Leif Nielsen
Per Wind
Leif Printzlau
Jan B. Poulsen
Kim Vilfort
Michael "Mio" Nielsen
Mark Strudal
Miklos Molnar
Søren Larsen
Mikkel Thygesen
Terje Liverød
Adda Djeziri
Atli Danielsen
Nicki Bille Nielsen
Diego Tur
Dan Eggen
Kim Kristensen
Søren Colding
John Hansen
Jørgen Nielsen


== Eksterne lenker ==
(da) Offisielt nettsted 
(en) Boldklubben Frem – kategori av bilder, video eller lyd på Commons 
BK Frem Supports hjemmeside
BK Frems slagsang – "Ægte København"
Jugorskijsundet

Jugorskijsundet (russisk: Югорский Шар – Jugorskij Sjar er et smalt sund mellom øya Vajgatsj og Jugorskijhalvøya i Russland. Det går mellom Petsjorahavet i vest og Karahavet i øst, og er rundt 40 km langt og mellom 2,5 og 12 km bredt. Den største dybden er 36 meter. Sundet er dekket av is mesteparten av året.
Kystene i sundet er bratte og klippepregete. Det finnes ingen trær, bare gress, mose og reinlav.
Den første kjente reisen gjennom Jugorskijsundet, tradisjonelt kjent som den arktiske «Jernporten», og inn i Karahavet ble foretatt fra Nizjnij Novgorod i 1032 av den tidlige russiske utforskeren Uleb. Russiske pomorer, som bodde langs kysten av Kvitsjøen, utforsket sundet fra 1000-tallet av. I 1580 seilte nederlenderne Iet og Dzjakmon gjennom sundet og kalte det «Nassau». Senere dukket det russiske navnet «Vajgatsjsundet» opp, før det etterhvert fikk sitt nåværende navn.
Den første arktiske skipsruta, kalt den Store Mangazea-ruta, fra Kvitsjøen til Ob og Jenisejbukta, kom i drift på slutten av 1500-tallet. Denne skipsruta, som åpnet veien til rikdommene i Sibir, var i drift fram til 1619, da den ble lagt ned av militære og politiske årsaker, i frykt for at europeerne skulle trenge inn i Sibir. En mere nøyaktig kartlegging av sundet ble foretatt av ekspedisjonene til Dobrotvorskij og Vilkitskij i 1893 og 1898. Jugorskijstredet var en viktig vannvei under utforskningen av Nordøstpassasjen, og for trafikken av sovjetiske maritime konvoier under andre verdenskrig.
Kasper Bøgelund

Kasper Bøgelund Nielsen (født 8. oktober 1980) er en dansk fotballspiller, som spilte høyback for den dansk klubben AaB fra 2008 til 2012. Han la opp i årsskiftet 2012/2013. Bøgelund har 26 landskamper for Danmarks herrelandslag i fotball og representerte Danmark i VM i fotball 2002 og EM i fotball 2004.


== Referanser ==


== Eksterne lenker ==
(en) Kasper Bøgelund – FIFA 
(en) Kasper Bøgelund – UEFA 
(en) Kasper Bøgelund – Transfermarkt 
(en) Kasper Bøgelund – national-football-teams.com 
(en) Kasper Bøgelund – WorldFootball.net 
(en) Kasper Bøgelund – FootballDatabase.eu 
(de) Kasper Bøgelund – fussballdaten.de 
(da) Kasper Bøgelund – Dansk Boldspil-Union 
(en) Kasper Bøgelund – FBref
Hugh McDonald

Hugh McDonald er navnet til flere personer:

Hugh McDonald (biskop) (1841–1898), biskop av Aberdeen
Hugh McDonald (politiker), medlem av det 1. kanadiske parlamentet
Hugh McDonald (musiker), amerikansk basspiller
Hugh McDonald (fotballspiller), skotsk fotballspiller


== Se også ==
Hugh MacDonald
Master of public administration

Master of public administration (MPA) er en akademisk grad innen offentlig administrasjon og ledelse.
MPA-graden tilbys ved flere[hvilke?] norske universiteter og høgskoler. Det blir tilbudt flere varianter av graden MPA, men ved flere høgskoler er dette en generell, tverfaglig og forskningbasert lederutdannelse. Graden MPA tilbys ved  Høgskolen i Hedmark (HiHM), Høgskolen i Lillehammer (HL), Høgskolen i Sør-Trøndelag (HiST) og Høgskolen i Nord-Trøndelag (HiNT), de to siste i samarbeid med Copenhagen Business School. Universitetet i Bergen (UiB) tilbyr også graden MPA.


== Eksterne lenker ==
[1]
HIL Arkivert 14. november 2009 hos Wayback Machine.
HINT
HIST Arkivert 14. april 2010 hos Wayback Machine.
MPA alumniforeningen Norge
Sjóvinnubankin

Sjóvinnubankin (norsk oversettelse: «Skipsfartsbanken») var den nest største banken på Færøyene.
Banken ble etablert i Tórshavn den 6. oktober 1932 av Føroya Skipara- og Navigatørfelag ved foreningens formann, landsrettssakfører Thorstein Petersen. Sjóvinnubankin åpnet den 15. desember. Petersen ble den første direktøren i banken, som hadde sin forløper i Sjóvinnulánsgrunnurin («Skipsfartslånestiftelsen»), etablert i 1929. Bankens formål var å bedre kredittilgangen for det færøyske fiskeriet.
I 1951 kom Sjóvinnubankin i økonomiske problemer etter mange konkurser i den færøyske fiskeflåten. Banken var nær en konkurs, men kom på rett kurs igjen. Store investeringer og høyt forbruk gjennom 1980-årene rammet fiskeriet hardt da prisene falt mot slutten av tiåret, noe som innledet den færøyske bankkrisen. I løpet av 1992 slo Banktilsynet fast at Sjóvinnubankin ikke oppfylte banklovens soliditetskrav. Med hjelp fra Lagtinget og Danmarks regjering ble banken reddet fra konkurs. Den 1. januar 1994 fusjonerte Sjóvinnubankin med Færøyenes største bank, Føroya Banki, som også hadde blitt berget fra konkurs. Den nye banken fortsatte under navnet Føroya Banki med Sjóvinnubankins logo.


== Styreformenn ==
Jørgen Ulriksen 1993–1994
Jens Peter Arge 1992–1993
Birgir Danielsen 1971–1992
Dánjal Niclasen 1956–1971
Jógvan Frederik Kjølbro 1951–1956
Christian Holm Jacobsen 1932–1951


== Litteratur ==
Arge, Niels Juel og Arge, Jógvan (1983). Bankabókin. Sjóvinnubankin 50 ár (færøysk). Tórshavn. CS1-vedlikehold: Flere navn: forfatterliste (link)
Hansen, Jørn Astrup og Joensen, Jóan Pauli (2006). Føroyar og bankarnir í 100 ár (PDF) (færøysk). Tórshavn. ISBN 99918-3-205-X. Arkivert fra originalen (PDF) 26. juni 2015. CS1-vedlikehold: Flere navn: forfatterliste (link)
Skaale, Sigfried (red.) (1972). Partafelagið Sjóvinnubankin 1932–1972 (færøysk). Tórshavn.
Returkraft

Returkraft er et avfallsforbrenningsanlegg i Kristiansand som ble satt i drift i mai 2010. Anlegget ligger ved Langemyrterminalen, 5 km nord for Kvadraturen i Kristiansand, og produserer fjernvarme og elektrisitet.
Anlegget behandler årlig omkring 130 000 tonn restavfall. Energien i avfallet gjenvinnes i form av elektrisk strøm (95 GWh brutto) og fjernvarme (260 GWh). Returkraft er utstyrt med et moderne 3-trinns renseanlegg, og har følgelig svært lave utslipp til luft. 
Anlegget har ingen utslipp av prosessvann.
Returkraft AS eies av 6 interkommunale renovasjonsselskap på Agder, og behandler husholdningsavfall fra tilsammen 24 kommuner. I tillegg behandles en stor mange næringsavfall. Fra november 2012 har anlegget også tillatelse til å behandle visse kategorier farlig avfall.
Selskapet har 32 ansatte.


== Eksplosjonen i 2021 ==
24. juni 2021 oppsto det en eksplosjon med påfølgende brann i tømmehallen til avfallsforbrenningsanlegget. Syv personer ble skadet, to av dem kritisk.  Årsaken til eksplosjonen var en leveranse med feildeklarert avfall, hvor flammepunktet på avfallet var under 60 grader celsius. Returkraft er ikke bygget for å ta mot brannfarlige væsker. 


== Referanser ==


== Eksterne lenker ==
Hjemmesiden til Returkraft
Bolsjaja Oju

Bolsjaja Oju (russisk: Большая Ою) er ei elv på Jugorskijhalvøya i det autonome området Nenetsk i Arkhangelsk oblast i Russland. Den er 175 kilometer lang, og har et nedbørfelt på 3 070 km². Den har sitt utspring i den nordvestre delen av fjellkjeden Paj-Khoj. Den renner i nordvestlig retning, parallelt med fjellkjeden, og munner ut i Jugorskijsundet mellom Barentshavet og Karahavet.


== Kilder ==
Store sovjetiske encyklopedi
Mette Frederiksen

Mette Frederiksen (født 19. november 1977 i Aalborg) er en dansk sosialdemokratisk politiker som fra 27. juni 2019 er Danmarks statsminister.
Frederiksen har vært Socialdemokratiets partileder (dansk: formand) siden 2015, etter å ha vært arbeidsminister og justisminister i Helle Thorning-Schmidts regjeringer mellom 2011 og 2015. Frederiksen har vært medlem av Folketinget siden 2001.


== Liv og virke ==


=== Bakgrunn ===
Mette Frederiksen vokste opp i en sosialdemokratisk familie i Aalborg som datter av typograf og tillitsmann i Aalborg Stiftstidende og Nordjyske Stiftstidende Flemming Frederiksen og pedagog Anette Frederiksen. Etter studentereksamen ved Aalborghus Gymnasium i 1996 tok hun bachelorgrad i administrasjon og samfunnskunnskap ved Aalborg Universitet i 2007 og mastergrad i afrikastudier ved Københavns Universitet i 2009. Før hun ble valgt til Folketinget i 2001, var hun en tid ungdomskonsulent i LO.


=== Politiker ===
Frederiksen ble i 2001 valgt til Folketinget fra Københavns amtskrets, etter å ha blitt nominert fra Ballerup krets. I 2007 ble mesteparten av valgkretsen videreført som Københavns omegns storkrets etter strukturreformen. Hun ble første gang valgt med 3 602 personlige stemmer i 2001, senere 18 219 stemmer i 2005, 27 077 stemmer i 2007 og 21 847 stemmer i 2011. Frederiksens stemmetall i 2007 og 2011 var blant de høyeste i landet. Hun har vært Socialdemokraternes sosial-, kultur- og likestillingspolitiske ordfører, i tillegg til nestformann i partiets folketingsgruppe 2005–2011. 
Frederiksen var arbeidsminister 2011–2014 og justisminister 2014–2015. Etter folketingsvalget i 2015 overtok Frederiksen som partiformann.


=== Statsminister ===
Etter folketingsvalget i 2019 dannet Frederiksen en ren sosialdemokratisk regjering den 27. juni 2019. Med sine 41 år ble hun Danmarks yngste statsminister. Etter folketingsvalget 2022 dannet hun en bred regjering mellom Socialdemokratiet, Venstre og Moderaterne.


=== Privatliv ===
Mette Frederiksen var gift med Erik Harr, daværende kommunikasjonsdirektør i Danmarks Apotekerforening, fra 2003 til 2014. I 2020 giftet hun seg med filmregissøren Bo Tengberg.


== Referanser ==


== Eksterne lenker ==
(en) Mette Frederiksen – kategori av bilder, video eller lyd på Commons 
(da) Mette Frederiksen hos Folketinget 
Mette Frederiksen på Facebook
Once Bitten

Once Bitten er debutalbumet til hardrock-bandet The Snakes.


== Sporliste ==
«Labour Of Love» – 3:33
«Can't Go Back» – 4:31
«What Love Can Do» – 4:52
«Real Faith» – 4:29
«The Dancer» – 4:24
«Gonna Find The Sun» – 2:56
«Little Miss Happiness» – 3:21
«Bring Yourself Home» – 4:11
«Showdown» – 3:55
«Sacrificial Feelings» – 3:26
«Tough Love» – 4:10
«All Dressed Up» – 4:07 (Bonusspor)
«September Tears» – 3:47 (Bonusspor)


== Personell ==
Jørn Lande – vokal
Bernie Marsden – gitar
Micky Moody – gitar
Don Airey – keyboard
Sid Ringsby – bass
Willy Bendiksen – slagverk


== Kilder ==

(en) Once Bitten på Discogs
Olaf Johannessen

Olaf Johannessen (født 14. mai 1890 i Hamar, død 15. november 1977 i Hamar) var en norsk rifleskytter som var aktiv på begynnelsen av 1900-tallet. Johannessen deltok for Norge under Sommer-OL 1924 i Paris, hvor hans beste plassering var en åttendeplass i lagskyting med frigevær. Han deltok også under øvelsen 600 meter frigevær samt liggende 50 meter rifle. Johannessen bodde hele livet sitt på Hamar, og døde der den 15. november 1977.


== Referanser ==


== Eksterne lenker ==
(en) Olaf Johannessen – Olympedia 
(en) Olaf Johannessen – Sports-Reference (OL-resultater – arkivert)
Leif Flengsrud

Leif Flengsrud (født 18. september 1922 i Vang i Hedmark, død 24. august 2009 i Hamar) var en norsk landeveissyklist som representerte Hamar Idrettslag. 
Flengsrud deltok blant annet i Sommer-OL 1948 i London, men måtte bryte og fullførte dermed ikke fellesstarten. Han deltok også i verdensmesterskapet samme år. Hans far åpnet sykkelforretningen Flengsrud Sport i Hamar i 1920, og Leif arbeidet senere i denne forretningen samtidig som han syklet på et høyt nivå inn på 1970- og 1980-tallet. Flengsrud døde den 24. august 2009 på Hamar.


== Referanser ==


== Eksterne lenker ==
(en) Leif Flengsrud – Olympedia 
(en) Leif Flengsrud – Sports-Reference (OL-resultater – arkivert) 
(en) Leif Flengsrud – ProCyclingStats
Hugh MacDonald

Hugh MacDonald er navnet til flere personer:

Hugh MacDonald (poet) (født1945), kanadisk poet
Hugh MacDonald (biskop), 18. århundre biskop av Aberdeen
Hugh MacDonald (filmmaker), filmregissør, som ble nominert til Oscar for beste animerte kortfilm
Hugh MacDonald (bueskytter), kanadisk bueskytter
Hugh MacDonald (politiker), kanadisk politiker
Hugh Macdonald, engelsk musikkviter


== Hugh John MacDonald ==
Hugh John Macdonald tidligere førsteminister av Manitoba
Hugh John MacDonald (Alberta politiker) medlem av den lovgivende forsamlingen i Alberta fra 1948 til 1959


== Se også ==
Hugh McDonald
Boken om Linux

Boken om Linux er en IKT-bok skrevet av David Elboth.  Boken er oversatt til flere språk, deriblant engelsk (The Linux Book). Boken ble utgitt første gang i 1999. Boka er ikke bare en innføring i Linux, men den tar også opp hva næringslivet kan spare av penger ved å gå over på Linux og fri programvare (Open Source).
I 2008 ble boken gitt til Skolelinux-prosjektet for videre vedlikehold i regi av prosjektet.
Boken er å finnes på (Mere oppdatert versjon):
http://wiki.skolelinux.no/Dokumentasjon/BokenOmLinux


== Referanser ==
Little Dragon

Little Dragon er en svensk elektronisk musikkgruppe, med base i Göteborg. Gruppen består av svensk-japanske Yukimi Nagano (vokal), Erik Bodin (trommer), Fredrik Källgren Wallin (bass) og Håkan Wirenstrand (keyboards), som alle gikk på videregående skole sammen. Little Dragon ga ut sin første singel «Twice»/«Test» i 2006 gjennom plateselskapet Off The Wall Records. Året etter fikk gruppen kontrakt med et større britisk selskap: Peacefrog Records, og 3. september 2007 kom debutalbumet med samme navn som gruppen: Little Dragon. Siden da har de reist på turné i Europa, samt laget musikkvideoer til sangene «Test», «Twice», «Constant Surprises», «After the Rain» og «Fortune». Singelen «Fortune/Blinking Pigs» ble utgitt i Storbritannia den 26. januar 2009. Gruppen har også samarbeidet med gruppen Gorillaz på sporene Empire Ants og To Binge fra albumet Plastic Beach i 2010. På DJ Shadow albumet The Less You Know, The Better fra 2011 er gruppen å høre på sporet Scale It Back.


== Eksterne lenker ==
(en) Offisielt nettsted 
(en) Little Dragon – kategori av bilder, video eller lyd på Commons 
(en) Little Dragon på Apple Music 
(en) Little Dragon på Discogs 
(en) Little Dragon på MusicBrainz 
(en) Little Dragon på SoundCloud 
(en) Little Dragon på Spotify 
(en) Little Dragon på Songkick 
(en) Little Dragon på Last.fm 
(en) Little Dragon på Genius — sangtekster 
(en) Little Dragon på AllMusic
Otto Monsen

Otto Monsen (født 19. august 1887 i Hamar, død 14. desember 1979 i Skedsmo) var en norsk friidrettsutøver som konkurrerte i høydehopp. Han deltok også i hurtigløp på skøyter om vinteren.
Han representerte Hamar Turnforening, Kristiania Idrætsforening, Sportsklubben Brage, Kristiansund Idrettslag og Drammens Idrætsforening.

Monsen deltok både under Sommer-OL 1908 i London og under Sommer-OL 1912 i Stockholm. Under OL i 1908 deltok han i høydehopp, men klarte ikke å oppnå en plassering. I 1912 deltok han igjen i høydehopp, og gjorde sitt beste hopp med 1,75 meter, men klarte ikke å kvalifisere seg til finalen og endte til slutt opp på en trettendeplass.


== Medaljer i norske mesterskap ==


== Referanser ==


== Eksterne lenker ==
(en) Otto Monsen – Olympics.com 
(en) Otto Monsen – Olympic.org 
(en) Otto Monsen – Olympedia 
(en) Otto Monsen – Sports-Reference (OL-resultater – arkivert) 
(en) Otto Monsen – Track and Field Statistics 
(en) Otto Monsen – Speedskatingbase.eu 
(en) Otto Monsen – SpeedSkatingNews.info 
(en) Otto Monsen – SpeedSkatingStats.com 
(en) Profil på The-Sports.org (mesterskapsresultater)
Kinas riksvei 204

Kinas riksvei 204 (G204) løper fra Yantai i provinsen Shandong sørover til  Shanghai. Den er 1 031 kilometer lang, og er innom blant annet Lianyungang, Nantong og Taicang. 


== Rute og distanser ==
Hammershus

Hammershus er en ruin av en middelalderborg på øy Bornholm i Østersjøen. Hammershus ligger sør for Hammerknuden på Bornholms nordvesthjørne. Det antas at Hammershus ble oppført omkring 1255 av erkebiskop Jakob Erlandsen. Hammershus er anlagt på en 74 meter høy klippe og opptar med sine forborger et areal på omtrent 35 000 kvadratmeter. Ringmurene har en lengde på omkring 750 meter. Mot havet er der steile klipper og på de andre sidene et klippeformet terreng.
I 1265 ble borgen erobret av Erik Klipping, men ble gitt tilbake til erkebiskopen i 1276. Erik Menved var utilfreds med at fredløse kunne søke ly på borgen, og i 1319 lyktes det riksmarskalk Ludvig Albertsen Eberstein å innta borgen. Eberstein var først kongens representant på borgen, men da den i 1321 ble gitt tilbake til erkebiskopen av Kristoffer II av Danmark, ble han borgherre for erkebispesetet i Lund. I 1324- 1325 forsvarte han borgen mot angrep og beleiring av riksmarskalk Peder Vendelbo. Etter 16 måneders beleiring overga Eberstein seg og kong Valdemar Atterdag overtok herredømmet over borgen, men ga den kort tid etter tilbake til erkebispesetet. Erkebispesetet beholdt borgen inntil 1522, da Christian II av Danmark, Norge og Sverige gjorde krav på Hammershus og deretter satte biskopen fra Odense, Jens Andersen Beldenak, i varetekt på borgen.
I 1522 ble Hammershus erobret av lübeckerne, men fra 1576 var Hammershus tilbake til den danske kongens eie. Hammershus forfalt og ble i ettertiden betraktet som en ikke-tidsmessig festning. I 1645 ble borgen erobret av general Albrecht von Wallenstein. Ved Roskildefreden i 1658 fikk svenskene også Bornholm og de innsatte Johan Printzenskiöld som guvernør. Bornholmske opprørere ledet av Jens Pedersen Kofoed slo ham ihjel i Rønne og erobret dagen etter borgen. Deretter ble øya tilbudt til den danske konge.
I de påfølgende årene mistet Hammershus sin betydning som festning. Den ble anvendt som statsfengsel for blant annet Corfitz Ulfeldt og Leonora Christina Ulfeldt, som ble fengslet i 1660. Etter deres flukt fra Manteltårnet og påfølgende pågripelse ble de plassert i slottskapellet. Senere ble de overført tilbake til Manteltårnet, denne gang i hver sin etasje.
I 1743 ble Hammershus forlatt og deretter brukt som steinbrudd. I 1822 ble borgruinen fredet.


== Eksterne lenker ==
Hammershus – Skov og Naturstyrelsen
Hammershus – en guide